English: Minister, I've been an Assembly Member for 12 and a half years, and in that 12 and a half years I've had a pretty good life, actually. But one of my constituents - and you know her - Ayla Haines, in 12 and a half years has been treated more like a prisoner than a person in need of healthcare. She was a young lady when I first met her - she was 17 years old. She's now 25. She's in a secure unit in Northampton. She was sent there in 2016 to get her off her medications. Since she has been up there, her health has deteriorated. She is self-harming, she is losing weight, she has been assaulted, so she's fighting back, so now she's an assaulter as well as an assaulted. Staff know that she has OCD, for example, but tell her to hurry up and try to stop her from the middle of doing a routine, so she then gets worse. She's losing weight, she's on worse medication and tougher medication than she was on when she went there. Her physical being is being compromised. But what really, really, really gets me, and why I've brought this to you today, is because I cannot, after 12 and a half years, get anybody to admit to saying, 'This problem, this girl, is on my desk and I'm going to sort out her issue.' I've written to you, the Welsh Health Specialised Services Committee, Hywel Dda University Health Board - all of them: 'Not my problem, not my problem, not my problem'. You, thankfully - thank you - have finally said her placement in Northampton is under the direct oversight of Hywel Dda health board. Right. Meetings are held; nobody from Wales goes, nobody from the health board goes, her advocate doesn't go, her parents aren't allowed to go - they've been marginalised. That girl's mental health, frail then, is even worse now, because she's over 200 miles away from her support network. Her family are not very wealthy, they live in Llansteffan, they cannot afford to go up there and see her. By the way, they're not allowed to, because they're told by Northampton that her telephone calls are monitored, they're cancelled at short notice, they're not allowed visits, they've got to be supervised. This girl is being driven into a small hole. I don't know, clinically, what's wrong with her, but what I do know is that nobody here in Wales is actually taking the responsibility for monitoring that, for oversight, to make sure that she's constantly in the right place, being seen, with the right treatment, by the right people. Everyone's washed their hands of her - she's hundreds of miles away, she doesn't matter anymore. But she does matter - she matters to me, because I think of her most weeks. You said the other day, on television, that it keeps you awake at night, wondering about the waiting times for certain things. Well, Ayla Haines keeps me awake at night. She's 25; how many more years is she going to spend there? And all I want is one person in Wales who says, 'She is my job. I'm just going to check that she is having the best possible treatment'. The lack of accountability, the lack of responsibility - . And I'll tell you what it is: it's the consequence of being one. If you've got a big problem, like we have in Cwm Taf - task and finish groups, ad infinitum. But, as one poor person, there's no-one who'll actually advocate for them. Please, Minister, will you look at this? These health boards spend all their time telling us that they put people at the centre of what they do. But again, and again, and again, and again, they fail. That's three failures - everybody here will be able to tell you of more. At some point, we've got to hold these people to account. That's your job - please do so.
Welsh: Weinidog, rwyf wedi bod yn Aelod Cynulliad ers 12 mlynedd a hanner, ac yn y 12 mlynedd a hanner hynny rwyf wedi cael bywyd eithaf da, mewn gwirionedd. Ond mae un o fy etholwyr - ac rydych yn ei hadnabod - Ayla Haines, mewn 12 mlynedd a hanner, wedi cael ei thrin yn debycach i garcharor na rhywun sydd angen gofal iechyd. Dynes ifanc oedd hi pan gyfarfûm â hi gyntaf - roedd hi'n 17 oed. Mae hi bellach yn 25. Mae hi mewn uned ddiogel yn Northampton. Fe'i hanfonwyd yno yn 2016 er mwyn iddi allu dod oddi ar ei meddyginiaethau. Ers iddi fod yno, mae ei hiechyd wedi dirywio. Mae hi'n hunan-niweidio, mae hi'n colli pwysau, mae rhywun wedi ymosod arni, felly mae hi'n ymladd yn ôl, ac mae hi bellach yn ymosodwr yn ogystal â rhywun yr ymosodwyd arni. Mae'r staff yn gwybod bod ganddi OCD, er enghraifft, ond maent yn dweud wrthi am frysio a cheisio ei hatal rhag cwblhau ei harferion, felly mae hi'n gwaethygu. Mae hi'n colli pwysau, mae hi ar feddyginiaeth waeth a meddyginiaeth gryfach na'r feddyginiaeth roedd hi arni pan aeth yno. Mae'n wynebu peryglon corfforol. Ond yr hyn sy'n dân ar fy nghroen, a'r rheswm pam rwyf wedi tynnu eich sylw at hyn heddiw, yw oherwydd na allaf, ar ôl 12 mlynedd a hanner, gael unrhyw un i gyfaddef a dweud, 'Mae'r broblem hon, y ferch hon, ar fy nesg i ac rwy'n mynd i ddatrys ei phroblem.' Rwyf wedi ysgrifennu atoch chi, Pwyllgor Gwasanaethau Iechyd Arbenigol Cymru, Bwrdd Iechyd Prifysgol Hywel Dda - pob un ohonynt: 'Nid fy mhroblem i, nid fy mhroblem i, nid fy mhroblem i'. Rydych chi, diolch byth - diolch - wedi dweud o'r diwedd fod ei lleoliad yn Northampton o dan oruchwyliaeth uniongyrchol bwrdd iechyd Hywel Dda. Iawn. Mae cyfarfodydd yn cael eu cynnal; nid oes unrhyw un o Gymru yn eu mynychu, nid oes unrhyw un o'r bwrdd iechyd yn mynd, nid yw ei heiriolwr yn mynd, ni chaniateir i'w rhieni fynd - maent wedi eu hymyleiddio. Mae iechyd meddwl y ferch honno, a oedd yn fregus bryd hynny, yn waeth byth bellach, gan ei bod dros 200 milltir oddi wrth ei rhwydwaith cymorth. Nid yw ei theulu'n gyfoethog iawn, maent yn byw yn Llansteffan, ni allant fforddio mynd yno i'w gweld. Gyda llaw, nid ydynt yn cael gwneud hynny, gan fod Northampton yn dweud wrthynt fod ei galwadau ffôn yn cael eu monitro, maent yn cael eu canslo ar fyr rybudd, nid ydynt yn cael ymweld â hi, mae'n rhaid i'w hymweliadau gael eu goruchwylio. Mae'r ferch hon yn cael ei gyrru i mewn i dwll bach. Nid wyf yn gwybod, yn glinigol, beth sy'n bod arni, ond yr hyn a wn yw nad oes unrhyw un yma yng Nghymru yn derbyn cyfrifoldeb am fonitro hynny, am oruchwylio, i sicrhau ei bod yn y lle iawn yn gyson, yn cael ei gweld, gyda'r driniaeth iawn, gan y bobl iawn. Mae pawb wedi golchi eu dwylo ohoni - mae hi gannoedd o filltiroedd i ffwrdd, nid oes ots amdani mwyach. Ond mae ots amdani - mae ots gennyf fi amdani, gan fy mod yn meddwl amdani y rhan fwyaf o wythnosau. Fe ddywedoch chi y diwrnod o'r blaen, ar y teledu, fod meddwl am yr amseroedd aros am rai pethau yn eich cadw'n effro'r nos. Wel, mae Ayla Haines yn fy nghadw innau'n effro'r nos. Mae hi'n 25; sawl blwyddyn arall mae hi'n mynd i'w treulio yno? A'r unig beth rwy'n dymuno'i weld yw un unigolyn yng Nghymru yn dweud, 'Fy nghyfrifoldeb i yw hi. Rwy'n mynd i wneud yn siŵr ei bod hi'n cael y driniaeth orau bosibl'. Mae'r diffyg atebolrwydd, y diffyg cyfrifoldeb - . Ac fe ddywedaf wrthych beth yw'r broblem: dyma ganlyniad bod yn un person. Os oes gennych broblem fawr, fel sydd gennym yng Nghwm Taf - grwpiau gorchwyl a gorffen hyd dragwyddoldeb. Ond fel un person tlawd, nid oes unrhyw un i ddadlau ar eu rhan mewn gwirionedd. Os gwelwch yn dda, Weinidog, a wnewch chi edrych ar hyn? Mae'r byrddau iechyd hyn yn treulio eu holl amser yn dweud wrthym eu bod yn rhoi pobl yn y canol yn yr hyn a wnânt. Ond eto, ac eto, ac eto, ac eto, maent yn methu. Dyna dair enghraifft o fethiant - gall pob un yma sôn wrthych am ragor. Ar ryw bwynt, mae'n rhaid inni ddwyn y bobl hyn i gyfrif. Dyna'ch swydd chi - gwnewch hynny.